**Mór Városi Önkormányzat Képviselő-testületének**

**33/2019. (XI.28.) önkormányzati rendelete**

**az önkormányzati piactartás szabályairól szóló 61/2015. (XII.2.) önkormányzati rendelet módosításáról**

Mór Városi Önkormányzat Képviselő-testülete az Alaptörvény 32. cikk (2) bekezdésében foglalt eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el.

**1. §** Mór Városi Önkormányzat Képviselő-testületének az önkormányzati piactartás szabályairól szóló 61/2015. (XII.2.) önkormányzati rendelete (a továbbiakban: Rendelet) 1. §-a helyébe a következő rendelkezés lép:

*„1. § E rendelet hatálya Mór Városi Önkormányzat által a 2570, 2571, 2575 és 2578 helyrajzi számú területen fenntartott és üzemeltetett piacra és a piacon árusítókra terjed ki.”*

**2. §** A Rendelet 3. § (2)-(3) bekezdése helyébe a következő rendelkezés lép:

*„(2) A kijelölt terület igénybevételére az árusító az 1. mellékletben meghatározott napi, vagy 3 havi helypénz megfizetésével szerez jogosultságot.*

 *(3) Helypénzfizetés szempontjából minden árusítási tevékenységgel elfoglalt megkezdett m2 egésznek számít.”*

**3. §** A Rendelet 1. melléklete helyébe az 1. melléklet lép.

**4. §** Ez a rendelet 2020. január 1-jén lép hatályba és a hatályba lépését követő napon hatályát veszti.

 Fenyves Péter Dr. Taba Nikoletta

 polgármester aljegyző

Záradék:

A rendeletet 2019. november 28. napján kihirdettem.

 Dr. Taba Nikoletta

 aljegyző

1. melléklet a 33/2019. (XI.28.) önkormányzati rendelethez

**A piacon igénybevett terület után fizetendő helypénz**

|  |  |  |  |
| --- | --- | --- | --- |
|  | A | B | C |
| 1. | **megnevezés** | **napi helypénz** | **helypénz**  **3 hónapra történő megfizetés esetén** |
| 2. | kishaszonállat értékesítés | 152,- Ft/m2/nap+ ÁFA | 100,- Ft/m2/nap+ ÁFA |
| 3. | őstermelői, kistermelői értékesítés | 126,- Ft/m2/nap+ ÁFA | 85,- Ft/m2/nap+ ÁFA |
| 4. | iparcikk értékesítés | 305,- Ft/m2/nap+ ÁFA | 200,- Ft/m2/nap+ ÁFA |